# You Rascal You

You Rascal You zo ur ganaouenn saoznek gant Sam Theard hag a reas berzh er bloavezhioù 1930 e SUA. E 1931 e voe kanet hag enrollet gant Clarence Williams (1898-1965), goude gant Louis Armstrong, Jimmie Noone, Cab Calloway ha tud all.
Abaoe eo bet kanet gant Louis Prima, John Fogerty ha tud all c'hoazh.

## Ar son

Ur son fentus eo, savet diwar-benn un dogan fuloret a zo o klask an hini zo tec'het gant e wreg evit e lazhañ. Spered ar sonioù-pobl zo ennañ.
Meur a zoare zo d'ar c'homzoù (tri da vihanañ, diouzh ar ganerien), met an diskan a chom heñvel : You Rascal You.

## An ton

Meur a zoare zo da ganañ. Hini Clarence Williams a denn un tamm da Jambalaya, savet gant Hank Williams er bloavezh 1952.
Peurvuiañ e vez kanet evel She'll Be Coming 'Round the Mountain, ur ganaouenn-bobl stadunanat savet diwar ar "spiritual"' When the Chariot Comes. Gallout a rafe ton ar spiritual bezañ bet adkemeret ken plaen ha tra diwar un ton all, marteze diwar ur ganaouenn iwerzhonat pe ur c'hantik protestant.

### Tonioù all damheñvel

Tud zo a gav gante eo damheñvel an ton ouzh hini ar ganaouenn-bobl kanadian ha stadunanat Red River Valley (un ton a zo bet adkemeret ivez evit ar c'han iwerzhonat Take It Down from the Mast‎) .
Ur ganaouenn all zo, It Don't Mean A Thing (If It Ain't Got That Swing) gant Duke Ellington & His Famous Orchestra e 1932 a denn un tamm d'an ton-mañ ivez.
Un ton all damheñvel c'hoazh eo hini Look what they've done to my song, gant Melanie Safka, ur ganerez stadunanat eus New York er bloavezhioù 1970 ; kanet e veze e galleg gant Dalida (Ils ont changé ma chanson) .
Dafydd Iwan a gane al luskellerez Gee ceffyl bach war an ton You rascal you.

## Film

Ur film berr zo bet graet er Fleischer Studios e 1932 hag anvet I'll Be Glad When You're Dead, You Rascal You ma weler Betty Boop, Koko the Clown ha Bimbo ma weler Louis Armstrong hag e laz-seniñ ha ma klever anezho o seniñ hag o kanañ You Rascal You.

## Troidigezh

Lakaet eo bet e galleg gant ar saver pozioù gall Jacques Plante (1920-2003) e 1951 hag anvet Vieille Canaille. Er memes bloaz e voe sonenrollet gant Jacques Hélian hag e laz-seniñ, Jean Marco (1923-53) o kanañ ar sonenn. Kemmet al lusk anezhi en un doare reggae e lakas Serge Gainsbourg (1928-91) Vieille Canaille en e sac'h kanaouennoù ivez, embannet en albom Aux armes et cætera (miz Meurzh 1979). Un tamm pell diouzh ar ganaouenn-bobl eo avat, hervez doare ar c'haner gall. E miz C'hwevrer 1986 ec'h embannas Gainsbourg un doare all eus Vieille Canaille, kanet asambles gant Eddy Mitchell, hemañ ziwezhañ oc'h embann anezhañ en e albom Eddy Paris Mitchell (1986) ivez. Oc'h ober dave d'ar ganaouenn e voe krouet an triad Les Vieilles Canailles, bodet Jacques Dutronc, Johnny Hallyday (1943-2017) hag Eddy Mitchell war ar leurenn.

## Kanerien

Un toullad kanerien o deus kanet hag enrollet ar ganaouenn:
* E 1930: Jimmie Noone
* E 1931: Louis Armstrong, Cab Calloway, Red Nichols & His Five Pennies (kaner : Ray McKinley), Tampa Red & His Hokum Jug Band, Andy Kirk & Seven Little Clouds Of Joy, Coot Grant & Kid Wilson, Henry Allen, Howard Joyner, Luis Russell Orch., Washboard Rhythm Kings
* E 1932: The Mills Brothers, Roy Fox Orch. (kaner: Nat Gonella)
* E 1933: Milton Brown & The Musical Brownies -
* E 1949: Woody Herman's Second Herd -
* E 1951: Louis Jordan & Louis Armstrong -
* E 1953: Arkansas Johnny Todd -
* E 1954: Gene Mayl's Dixieland Rhythm Kings -
* E 1958: Louis Prima -
* E 1959: Jimmy McCracklin -
* E 1964: Mance Lipscomb -
* E 1975: John Fogerty -
* E 1988: Sackville All Stars -
* E 1992 : Dr. John -
Hag ivez : Fats Domino; Chris Barber; Ambrose; Lovin' Sam Theard ; Ben Curry; "Champion" Jack Dupree; Fletcher Henderson; Frankie "Hal" Jaxon; George Lewis; Fats Waller; Frank Hovington; Nashville Washboard Band; Jack Teagarden; Skinnerbox NYC; Don Neely; Taj Mahal; Garland Wilson; Clarence Williams; Django Reinhardt; Willie Mabon; Eddie Condon; Acker Bilk.

## Liammoù
### Komzoù ar ganaouenn

* Tri doare saoznek : http://lyricskeeper.fr/fr/cab-calloway/you-rascal-you.html
* Ha : http://www.heptune.com/yourasca.html

### Doareoù-kanañ

Pemp doare kanañ:

#### E 1931

* Kanet gant Cab Calloway
* Sonet gant Connie's Inn Orchestra ha kanet gant Rex Stewart .

#### Er bloavezhioù all

* Kanet gant Jimmie Noone e miz Gouere 1930
* Kanet gant Louis Prima
* Kanet gant John Fogerty